ચૂંટણી અંગે સુપ્રિમ કોર્ટે ઐતિહાસિક ચૂકાદો આપતા કહ્યુ કે ધર્મ અને જાતિના આધાર પર મત માંગવો અયોગ્ય છે. કોર્ટે ભાષા અને જાતિના નામે મત માંગવાને ગેરકાયદેસર ઠેરવ્યુ છે. સુપ્રિમ કોર્ટના સાત જજોની ખંડપીઠે આ ચૂકાદો સંભળાવ્યો છે. 4-3 ના બહુમતથી આ ચૂકાદો આપ્યો છે. સુપ્રિમ કોર્ટે ચૂકાદામાં સ્પષ્ટ કર્યુ કે જો કોઇ ઉમેદવાર ચૂંટણીમાં ધર્મ, જાતિ, ભાષા કે સમુદાયના નામ પર મત માંગે તો તે ગેરકાયદેસર છે. કોર્ટે કહ્યુ કે ચૂંટણી એક ધર્મનિરપેક્ષ પદ્ધતિ છે. આના આધાર પર મત માંગવો બંધારણની ભાવનાની વિરુદ્ધમાં છે. જન પ્રતિનિધિઓને પોતાનું કામકાજ ધર્મનિરપેક્ષતાના આધાર પર જ કરવુ જોઇએ. હિંદુત્વ કેસમાં સુપ્રિમ કોર્ટે આ ચૂકાદો આપ્યો.